P9_TA(2021)0434

Съвместни предприятия в рамките на програмата „Хоризонт Европа“ *

Законодателна резолюция на Европейския парламент от 21 октомври 2021 г. относно предложението за регламент на Съвета за създаване на съвместните предприятия в рамките на програмата „Хоризонт Европа“ (COM(2021)0087 — C9-0166/2021 — 2021/0048(NLE))

(Консултация)

(2022/C 184/19)

Европейският парламент,

— като взе предвид предложението на Комисията до Съвета (COM(2021)0087),

— като взе предвид член 187 и член 188, първа алинея от Договора за функционирането на Европейския съюз, съгласно които Съветът се е консултирал с него (C9-0166/2021),

— като взе предвид член 82 от своя Правилник за дейността,

— като взе предвид писмото на комисията по транспорт и туризъм,

— като взе предвид доклада на комисията по промишленост, изследвания и енергетика (A9-0246/2021),

1. одобрява предложението на Комисията, както е изменено;

2. приканва Комисията съответно да внесе промени в предложението си в съответствие с член 293, параграф 2 от Договора за функционирането на Европейския съюз;

3. приканва Съвета, в случай че възнамерява да се отклони от текста, одобрен от Парламента, да го информира за това;

4. призовава Съвета отново да се консултира с него, в случай че възнамерява да внесе съществени изменения в предложението на Комисията;

5. възлага на своя председател да предаде позицията на Парламента съответно на Съвета и на Комисията.

Изменение 1

Предложение за регламент

Съображение 1

Текст, предложен от Комисията Изменение (1) За да се постигнат възможно най-голямо въздействие на финансирането от Съюза и най-ефективният принос за постигане на целите на политиката на Съюза, с Регламент [XXXX] на Европейския парламент и на Съвета (10) („Регламент за „Хоризонт Европа“)] се определят политическата и правната рамка за европейските партньорства с партньори от частния и/или публичния сектор. Европейските партньорства са ключов елемент от подхода на политиката на програмата „Хоризонт Европа“. Те се създават, за да осъществяват приоритетите, заложени в „Хоризонт Европа“, и да гарантират ясно въздействие за ЕС и неговите граждани, което може да бъде постигнато по-ефективно в партньорство, чрез стратегическа визия, която е споделена и по която ангажименти са поети не само от Съюза, а и от партньорите. (1) За да се постигнат възможно най-голямо въздействие на финансирането от Съюза и най-ефективният принос за постигане на целите на политиката на Съюза, с Регламент [XXXX] на Европейския парламент и на Съвета (10) („Регламент за „Хоризонт Европа“)] се определят политическата и правната рамка за европейските партньорства с партньори от частния и/или публичния сектор. Европейските партньорства са ключов елемент от подхода на политиката на програмата „Хоризонт Европа“. Те се създават, за да осъществяват ангажиментите и приоритетите, заложени в „Хоризонт Европа“, и да гарантират ясно въздействие за ЕС, неговите граждани и околната среда , което може да бъде постигнато по-ефективно в партньорство, чрез стратегическа визия, която е споделена и по която ангажименти са поети не само от Съюза, а и от партньорите.

Изменение 2

Предложение за регламент

Съображение 2

Текст, предложен от Комисията Изменение (2) По-специално, европейските партньорства в рамките на стълба „Глобални предизвикателства и конкурентоспособност на европейската промишленост“ от програмата „Хоризонт Европа“ играят важна роля за постигане на стратегическите цели, като например ускоряването на прехода към целите за устойчиво развитие и екологична и цифрова Европа, и следва да допринесат за възстановяването от безпрецедентната криза във връзка с COVID-19. Чрез европейските партньорства се търси отговор на сложни трансгранични предизвикателства, които изискват интегриран подход. Партньорствата дават възможност да се намери решение на неефективностите на трансформацията, системите и пазарите, описани в оценките на въздействието, които придружават настоящия регламент, чрез обединяване на широк кръг участници във веригите за създаване на стойност и екосистемите за постигането на обща визия и превръщането ѝ в конкретни пътни карти и координирано изпълнение на дейности. Освен това те позволяват концентриране на усилията и ресурсите върху общи приоритети за решаване на сложните предизвикателства. (2) По-специално, европейските партньорства в рамките на стълба „Глобални предизвикателства и конкурентоспособност на европейската промишленост“ от програмата „Хоризонт Европа“ играят важна роля за постигане на стратегическите цели, като например ускоряването на постигането на целите на Организацията на обединените нации (ООН) за устойчиво развитие (ЦУР), ангажиментите на Съюза съгласно Парижкото споразумение, прието съгласно Рамковата конвенция на ООН по изменение на климата (1 a) (Парижкото споразумение) и прехода към екологична и цифрова Европа, и следва да допринесат за социално, икономическо и екологично устойчиво възстановяване от безпрецедентната криза във връзка с COVID-19 при същевременно засилване на европейското промишлено лидерство . Чрез европейските партньорства се търси отговор на сложни трансгранични предизвикателства, които изискват интегриран подход. Партньорствата дават възможност да се намери решение на неефективностите на трансформацията, системите и пазарите, описани в оценките на въздействието, които придружават настоящия регламент, чрез обединяване на широк кръг участници във веригите за създаване на стойност и екосистемите за постигането на обща визия и превръщането ѝ в конкретни пътни карти и координирано изпълнение на дейности. Освен това те позволяват концентриране на усилията и ресурсите върху общи приоритети за решаване на сложните предизвикателства в полза на обществото .

Изменение 3

Предложение за регламент

Съображение 2 a (ново)

Текст, предложен от Комисията Изменение (2a) За да се гарантират високи научни постижения и в съответствие с член 13 от Хартата на основните права на Европейския съюз („Хартата“), следва да се осигури свобода на научните изследвания и да се насърчават най-високите стандарти за научен интегритет.

Изменение 4

Предложение за регламент

Съображение 2 б (ново)

Текст, предложен от Комисията Изменение (2б) Важно е всички европейски партньорства да зачитат етичните практики и основните етични принципи, като същевременно спазват етичните стандарти, определени в различните национални, секторни или институционални етични кодекси. Техните научноизследователски дейности следва винаги да прилагат принципите, определени в член 19 от Регламента за „Хоризонт Европа“ и в декларацията на Комисията относно етиката и научните изследвания в областта на стволовите клетки във връзка с този член.

Изменение 5

Предложение за регламент

Съображение 3

Текст, предложен от Комисията Изменение (3) За да се осъществят приоритетите и да се постигне въздействие, следва да се изградят европейски партньорства с широко участие на съответните заинтересовани страни в Европа, включително промишлеността, научноизследователските организации, органите със задача за предоставяне на обществена услуга на местно, регионално, национално или международно равнище, както и организациите на гражданското общество, като например фондациите, които подпомагат и/или извършват научни изследвания и иновации. Те следва да бъдат и една от мерките за укрепване на сътрудничеството между партньорите от частния и/или публичния сектор на международно равнище, включително чрез обединяване на програми за научни изследвания и иновации и чрез трансгранични инвестиции в научни изследвания и иновации, които принасят взаимни ползи за гражданите и предприятията, като същевременно се гарантира, че ЕС може да отстоява своите интереси в стратегически области . (3) За да се осъществят приоритетите и да се постигне въздействие, следва да се изградят европейски партньорства с широко участие на всички съответни заинтересовани страни в Европа, включително промишлеността, малките и средните предприятия (МСП), стартиращите предприятия, университетите, научноизследователските организации, органите със задача за предоставяне на обществена услуга на местно, регионално, национално или международно равнище, организациите на гражданското общество, включително неправителствените организации (НПО) и фондациите, които подпомагат и/или извършват научни изследвания и иновации. Те следва да бъдат и една от мерките за укрепване на сътрудничеството между партньорите от частния и/или публичния сектор на международно равнище, включително чрез обединяване на програми за научни изследвания и иновации и чрез трансгранични инвестиции в научни изследвания и иновации, които принасят взаимни ползи за гражданите и предприятията, като същевременно се гарантира, че ЕС може да развие стратегическата си автономност при отворена икономика .

Изменение 6

Предложение за регламент

Съображение 6

Текст, предложен от Комисията Изменение (6) С Регламент (ЕС) 2020/852 (11) се установява общата рамка, чрез която се определя дали дадена икономическа дейност се квалифицира като екологично устойчива за целите на определянето на устойчиви инвестиции. С него се създава обща рамка, която инвеститорите, банките, промишлеността и изследователите могат да използват, когато инвестират в проекти и икономически дейности, които имат съществено положително въздействие върху климата и околната среда и не оказват значителни вреди върху тях. Това е рамката за екологосъобразни инвестиции в Съюза. (6) С Регламент (ЕС) 2020/852 (11) се установява общата рамка, чрез която се определя дали дадена икономическа дейност се квалифицира като екологично устойчива за целите на определянето на устойчиви инвестиции. С него се създава обща рамка, която инвеститорите, банките, промишлеността и изследователите могат да използват, когато инвестират в проекти и дейности, които попадат в рамките на неговия обхват и които имат съществено положително въздействие върху климата и околната среда и не оказват значителни вреди върху тях. Това е рамката за екологосъобразни инвестиции в Съюза.

Изменение 7

Предложение за регламент

Съображение 7

Текст, предложен от Комисията Изменение (7) Когато е приложимо, партньорствата следва да вземат предвид техническите критерии за проверка, упоменати в член 3, и „принципа за ненанасяне на значителни вреди“, упоменат в член 17 от Регламент (ЕС) 2020/852, като инструмент за подобряване на готовността на своите проекти и достъпа до зелено финансиране, които ще бъдат от решаващо значение за навлизането на пазара и за по-широкото внедряване на иновативните технологии и решения, които те ще предоставят. В основата на техническите критерии за проверка стоят научните доказателства. Научните изследвания и иновациите, провеждани от партньорствата, следва да играят важна роля, за да помогнат на икономическите оператори да достигнат или да надхвърлят стандартите и праговете, установени в посочения регламент, и да поддържат техническите критерии за проверка актуални и съгласувани с целите на Европейския зелен пакт. (7) Когато е приложимо, партньорствата следва да вземат предвид техническите критерии за проверка, упоменати в член 3, и „принципа за ненанасяне на значителни вреди“, упоменат в член 17 от Регламент (ЕС) 2020/852, когато дейността на съвместното предприятие попада в обхвата на този регламент, като инструмент за подобряване на готовността на своите проекти и достъпа до зелено финансиране, които ще бъдат от решаващо значение за навлизането на пазара и за по-широкото внедряване на иновативните технологии и решения, които те ще предоставят. В основата на техническите критерии за проверка стоят научните доказателства. Научните изследвания и иновациите, провеждани от партньорствата, следва да играят важна роля, за да помогнат на икономическите оператори да достигнат или да надхвърлят стандартите и праговете, установени в посочения регламент, и да поддържат техническите критерии за проверка актуални и съгласувани с целите на Европейския зелен пакт.

Изменение 8

Предложение за регламент

Съображение 10

Текст, предложен от Комисията Изменение (10) Научноизследователските и иновационните дейности, предприемани от съвместните предприятия, следва да се финансират от програмата „Хоризонт Европа“. За да се постигне максимално въздействие, съвместните предприятия следва да изградят тесни полезни взаимодействия с други съюзни програми и инструменти за финансиране, и преди всичко с тези от тях, които подкрепят внедряването на иновативни решения, образованието и регионалното развитие, за да се задълбочават икономическото и социалното сближаване и да се намаляват дисбалансите. (10) Научноизследователските и иновационните дейности, предприемани от съвместните предприятия, следва да се финансират от програмата „Хоризонт Европа“. За да се постигне максимално въздействие, съвместните предприятия следва да изградят тесни полезни взаимодействия с други съюзни програми и инструменти за финансиране, и преди всичко с тези от тях, които подкрепят внедряването на иновативни устойчиви решения, образованието и регионалното развитие, за да се отговори на глобалните предизвикателства и да се задълбочават икономическото и социалното сближаване, и да се намаляват дисбалансите и да се смекчават въздействията върху околната среда .

Изменение 9

Предложение за регламент

Съображение 11

Текст, предложен от Комисията Изменение (11) Новият подход на политиката за европейски партньорства, и по-специално институционализираните европейски партньорства, налага нов начин за създаване на правната рамка, съгласно която те ще функционират. Въпреки че създаването на съвместни предприятия въз основа на член 187 от ДФЕС за целите на „Хоризонт 2020“ се оказа ефективно по отношение на изпълнението, в това отношение е необходимо да се полагат повече усилия. Ето защо настоящият регламент има за цел изпълнението да стане по-съгласувано, по-ефикасно, по-ефективно и по-силно ориентирано към въздействието, като разпоредбите относно програмата „Хоризонт Европа“ и опитът, натрупан при изпълнението на програмата „Хоризонт 2020“, се превърнат в общоприложими за всички съвместни предприятия разпоредби по хармонизиран начин. Той следва да се улесни създаването на сътрудничество и полезни взаимодействия между европейските партньорства, като по този начин се използват пълноценно техните взаимовръзки на организационно равнище. Съвместните предприятия следва да търсят възможности за включване на представители на други европейски партньорства в разискванията по време на изготвянето на работните си програми, да определят областите, в които допълващите или съвместните дейности биха се справили по-ефективно и по-ефикасно с предизвикателствата, да избягват припокриване, да съгласуват графика на своите дейности и да осигуряват достъп до резултати и други подходящи средства за обмен на знания. (11) Новият подход на политиката за европейски партньорства, и по-специално институционализираните европейски партньорства, налага нов начин за създаване на правната рамка, съгласно която те ще функционират. Въпреки че създаването на съвместни предприятия въз основа на член 187 от ДФЕС за целите на „Хоризонт 2020“ се оказа ефективно по отношение на изпълнението, в това отношение е необходимо да се полагат повече усилия. Ето защо настоящият регламент има за цел изпълнението да стане по-съгласувано, по-ефикасно, по-ефективно и по-силно ориентирано към въздействието и добавената стойност за обществото , като разпоредбите относно програмата „Хоризонт Европа“ и опитът, натрупан при изпълнението на програмата „Хоризонт 2020“, се превърнат в общоприложими за всички съвместни предприятия разпоредби по хармонизиран начин. Той следва да се улесни създаването на сътрудничество и полезни взаимодействия между европейските партньорства, като по този начин се използват пълноценно техните взаимовръзки на организационно равнище. Съвместните предприятия следва да търсят възможности за включване на представители на други европейски партньорства в разискванията по време на изготвянето на работните си програми, да определят областите, в които допълващите или съвместните дейности биха се справили по-ефективно и по-ефикасно с предизвикателствата, да избягват припокриване, да съгласуват графика на своите дейности и да осигуряват достъп до резултати и други подходящи средства за обмен на знания.

Изменение 10

Предложение за регламент

Съображение 12

Текст, предложен от Комисията Изменение (12) След набелязването на полезните взаимодействия помежду си, съвместните предприятия следва да се стремят да определят бюджетните дялове, които следва да се използват за допълващи или съвместни дейности между съвместните предприятия. Освен това с настоящия регламент се цели да се постигнат повишаване на ефикасността и хармонизиране на правилата чрез интензивно оперативно сътрудничество и чрез проучване на възможностите за икономии от мащаба, включително създаването на общ бекофис, който следва да осигури хоризонтални функции за подкрепа на съвместните предприятия. Общият бекофис следва да улесни постигането на по-голямо въздействие и хармонизиране по общи въпроси, като същевременно се запазва известна степен на гъвкавост, за да се отговори на специфичните нужди на всяко съвместно предприятие. Структурата следва да бъде създадена посредством споразумения за нивото на обслужване, които трябва да се сключват съвместно от съвместните предприятия. Функциите на общия бекофис следва да обхващат функциите за координация и административна подкрепа в области, в които техният мониторинг се е оказал ефективен и рентабилен, и следва да са съобразени с изискването за отчетност на всеки отделен разпоредител с бюджетни кредити. Правната уредба следва да бъде разработена така, че да обслужва по най-добрия начин общите нужди на съвместните предприятия , да гарантира тясното им сътрудничество и да проучва всички възможни полезни взаимодействия между европейските партньорства и съответно между различните части на програмата „Хоризонт Европа“, както и между другите програми, управлявани от съвместните предприятия. (12) След набелязването на полезните взаимодействия помежду си, съвместните предприятия следва да се стремят да определят бюджетните дялове, които следва да се използват за допълващи или съвместни дейности между съвместните предприятия. Освен това с настоящия регламент се цели да се постигнат повишаване на ефикасността и хармонизиране на правилата чрез интензивно оперативно сътрудничество и чрез проучване на възможностите за икономии от мащаба, включително , когато е приложимо, възможността за създаване на функции на общ бекофис, които следва да осигуряват хоризонтална подкрепа на съвместните предприятия. Увеличаването на броя на функциите, които съвместните предприятия извършват заедно, улеснява постигането на по-голямо въздействие и хармонизиране по общи въпроси, като същевременно се запазва известна степен на гъвкавост, за да се отговори на специфичните нужди на всяко съвместно предприятие. Функциите на общия бекофис може да обхващат функциите за координация и административна подкрепа в области, в които техният мониторинг се е оказал ефективен и рентабилен, и следва да са съобразени с изискването за отчетност на всеки отделен разпоредител с бюджетни кредити. Съвместните предприятия следва да могат да сключват съвместно споразумения за нивото на услугите , за да се гарантира тясното им сътрудничество и да се проучват всички възможни полезни взаимодействия между европейските партньорства и съответно между различните части на програмата „Хоризонт Европа“, както и между другите програми, управлявани от съвместните предприятия.

Изменение 11

Предложение за регламент

Съображение 13 a (ново)

Текст, предложен от Комисията Изменение (13a) Съвместните предприятия следва да разширяват познанията си и да имат по-интегриран и системен подход към управлението на дейностите в своите научноизследователски области. Взаимното допълване и полезното взаимодействие със съвместните научноизследователски работни програми и с Европейския съвет за научни изследвания биха подхранили потока от иновации, тласкан „отдолу нагоре“. Това би създало възможности за научни изследвания в области, които понастоящем не са обхванати, а също така би насърчило приложенията в други сектори — както нагоре, така и надолу по този поток.

Изменение 12

Предложение за регламент

Съображение 14

Текст, предложен от Комисията Изменение (14) С програмата „Хоризонт Европа“ се въвежда по-стратегически, съгласуван и ориентиран към въздействието подход към европейските партньорства, който се основава на поуките, извлечени от междинната оценка на програмата „Хоризонт 2020“. В съответствие с новите амбициозни цели, с настоящия регламент се търси по-ефективно използване на институционализираните европейски партньорства, по-специално чрез съсредоточаване върху ясни цели, резултати и въздействие, които могат да бъдат постигнати до 2030 г., и чрез осигуряване на ясен принос към съответните приоритети на политиката и политики на Съюза. Тясното сътрудничество и полезните взаимодействия с други съответни инициативи на равнището на Съюза, на национално и регионално равнище, по-специално с други европейски партньорства, са от ключово значение за постигането на по-голямо въздействие и за гарантирането на усвояване на резултатите. При оценяването на цялостното въздействие следва да се вземат предвид по-широките инвестиции, надхвърлящи вноските на партньорите и осъществени от съвместните предприятия, които допринасят за постигането на техните цели. (14) С програмата „Хоризонт Европа“ се въвежда по-стратегически, съгласуван и ориентиран към въздействието подход към европейските партньорства, който се основава на поуките, извлечени от междинната оценка на програмата „Хоризонт 2020“. В съответствие с новите амбициозни цели, с настоящия регламент се търси по-ефективно използване на институционализираните европейски партньорства, по-специално чрез съсредоточаване върху ясни цели, резултати и въздействие, които могат да бъдат постигнати до 2030 г., и чрез осигуряване на ясен принос към съответните приоритети на политиката и политики на Съюза. Тясното сътрудничество и полезните взаимодействия с други съответни инициативи на равнището на Съюза, на национално и регионално равнище, по-специално с други европейски партньорства, са от ключово значение за постигането на по-голямо научно, социално-икономическо и екологично въздействие и за гарантирането на усвояване на резултатите. Комисията следва да разработи ясни, прости и конкретни насоки, за да даде възможност за различни видове полезни взаимодействия, като прехвърляне на ресурси, алтернативно финансиране, кумулативно финансиране и интегрирано финансиране. От особена важност за държавите членки и регионите е да увеличат максимално привеждането на своите стратегии и оперативни програми за интелигентна специализация в съответствие с работните програми на съвместните предприятия, за да се даде възможност за механизъм за прехвърляне от 5 % от европейските структурни и инвестиционни фондове към съвместните предприятия, както е предвидено в член 15, параграф 5 от Регламента за „Хоризонт Европа“ и при спазване на условията, определени в съответните разпоредби на Регламент (ЕС) 2021/1060 на Европейския парламент и на Съвета (1a) (Регламента за общоприложимите разпоредби). Следва също така да се проучат полезните взаимодействия и взаимното допълване с европейските финансови институции, например Европейската банка за възстановяване и развитие и Европейската инвестиционна банка, както и между самите съвместни предприятия и с други програми на Съюза за финансиране и със съответните промишлени сдружения и благотворителни фондации и тръстове. При оценяването на цялостното въздействие следва да се вземат предвид по-широките инвестиции, надхвърлящи вноските на партньорите и осъществени от съвместните предприятия, които допринасят за постигането на техните цели , за да се улесни ускоряването на навлизането на пазара на иновативни решения .

Изменение 13

Предложение за регламент

Съображение 15

Текст, предложен от Комисията Изменение (15) Настоящият регламент се основава на принципите и критериите, определени в Регламента за „Хоризонт Европа“, включително откритост и прозрачност, силен ефект на ливъридж и дългосрочни ангажименти на всички участващи страни. Една от целите на настоящия регламент е да гарантира, че инициативите са открити за широк кръг от субекти, включително за нови участници. Партньорствата следва да бъдат отворени за всеки субект, който желае и може да работи за постигането на общата цел, и да насърчават широкото и активно участие на заинтересованите страни в техните дейности, членството в тях и тяхното управление, както и да гарантират, че резултатите ще бъдат в полза на всички европейци, по-специално чрез широко разпространение на резултатите и дейностите преди внедряване в целия Съюз. (15) Настоящият регламент се основава на принципите и критериите, определени в Регламента за „Хоризонт Европа“, включително откритост и прозрачност, силен ефект на ливъридж и дългосрочни ангажименти на всички участващи страни. Една от целите на настоящия регламент е да гарантира, че инициативите са открити за широк кръг от субекти, включително за нови участници. Партньорствата следва да бъдат отворени за всеки субект, който желае и може да работи за постигането на общата цел, и да насърчават широкото и активно участие на заинтересованите страни в техните дейности, членството в тях и тяхното управление, както и да гарантират, че резултатите ще бъдат в полза на всички европейци, като същевременно допринасят за глобалното устойчиво развитие, по-специално чрез широко разпространение на резултатите и дейностите преди внедряване възможно в най-голяма степен в целия Съюз.

Изменение 14

Предложение за регламент

Съображение 17 a (ново)

Текст, предложен от Комисията Изменение (17a) Дял от 5,4 милиарда евро, отпуснати за „Хоризонт Европа“ от Next Generation EU съгласно Междуинституционалното споразумение относно многогодишната финансова рамка за периода 2021—2027 г. („МФР“), може да допринесе за увеличаване на средствата на съвместните предприятия. Този принос може също така да бъде допълнен с отменени бюджетни кредити, както е предвидено в член 15, параграф 3 от Регламент (ЕС, Евратом) 2018/1046 на Европейския парламент и на Съвета (1a) („Финансовия регламент“), и да бъде коригиран, за да отразява вноските на асоциираните държави. Допълнителните вноски от Съюза съгласно член 13 от Регламента за „Хоризонт Европа“, член 5 от Регламент на Съвета (EС, Евратом) 2020/2093 („Регламента за МФР“) (1б) и член 15, параграф 3 от Финансовия регламент се разпределят по справедлив начин в рамките на клъстерите по стълб II на програмата „Хоризонт Европа“, като се вземат предвид приоритетите на Съюза в областта на научните изследвания, както и предвид целите на политиката му. Всяка допълнителна вноска на Съюза следва да бъде съчетана с вноски от членове, различни от Съюза.

Изменение 15

Предложение за регламент

Съображение 18

Текст, предложен от Комисията Изменение (18) В съответствие с амбициозните цели, заложени в Регламента за „Хоризонт Европа“, една от предпоставките за създаване на институционализирани партньорства е осигуряването на вноски от партньорите през целия жизнен цикъл на инициативите. В този контекст частноправните партньори следва да предоставят значителна част от своите вноски под формата на вноски в натура за оперативните разходи на съвместното предприятие. Съвместните предприятия следва да могат да търсят мерки за улесняване на тези вноски чрез своите работни програми , по-специално чрез намаляване на ставката на финансиране . Тези мерки следва да се основават на специфичните нужди на дадено съвместно предприятие и на съответните дейности. В обосновани случаи следва да е възможно да се въведат допълнителни условия, които изискват участието на член на съвместното предприятие или на неговите съставни или свързани субекти, насочени към дейности, в които промишлените партньори на съвместното предприятие могат да играят ключова роля, като например широкомащабни демонстрационни дейности и водещи проекти, и да допринасят повече чрез по-ниски ставки на финансиране . Изпълнителният директор следва да следи степента на участие на членовете, за да оправомощава управителния съвет да предприема подходящи действия, с които да се гарантира баланс между ангажираността на партньорите и откритостта. В надлежно обосновани случаи капиталовите разходи, например за широкомащабни демонстрационни дейности или водещи проекти, може да се считат за допустими разходи в съответствие с приложимата правна рамка. (18) В съответствие с амбициозните цели, заложени в Регламента за „Хоризонт Европа“, една от предпоставките за създаване на институционализирани партньорства е осигуряването на вноски от партньорите през целия жизнен цикъл на инициативите. В този контекст частноправните партньори следва да предоставят значителна част от своите вноски под формата на вноски в натура за оперативните разходи на съвместното предприятие. Съвместните предприятия следва да могат да търсят мерки за улесняване на тези вноски чрез своите работни програми. Тези мерки следва да се основават на специфичните нужди на дадено съвместно предприятие и на съответните дейности. В обосновани случаи следва да е възможно да се въведат допълнителни условия, които изискват участието на член на съвместното предприятие или на неговите съставни или свързани субекти, насочени към дейности, в които промишлените партньори на съвместното предприятие могат да играят ключова роля, или да се постигне интегрирана системна програма . Изпълнителният директор следва да следи степента на участие на членовете, за да оправомощава управителния съвет да предприема подходящи действия, с които да се гарантира баланс между ангажираността на партньорите и откритостта. В надлежно обосновани случаи капиталовите разходи, например за широкомащабни демонстрационни дейности или водещи проекти, може да се считат за допустими разходи в съответствие с приложимата правна рамка.

Изменение 16

Предложение за регламент

Съображение 19

Текст, предложен от Комисията Изменение (19) В съответствие с принципа на справедливо поделяне на вноските между членовете на съвместните предприятия, финансовите вноски за административните разходи на съвместните предприятия следва да се разделят поравно между Съюза и членовете, различни от Съюза. Отклонения от този принцип следва да се обмислят само в изключителни и надлежно обосновани случаи, например когато размерът или структурата на участието на член на съвместното предприятие, различен от Съюза, биха довели до вноски за съставен или свързан субект, по-специално малките и средните предприятия ( МСП), на такова високо равнище, че биха застрашили сериозно мотивацията им да станат или да останат съставни или свързани субекти на члена на съвместното предприятие. В такива случаи минималният процент на годишната финансова вноска за административните разходи на съвместното предприятие от членове, различни от Съюза, следва да е 20 % от общите годишни административни разходи, а вноските от МСП следва да са значително по-ниски от тези на по-големите съставни или свързани субекти. След като бъде достигната критична маса на членско участие, която позволява вноска, по-висока от 20 % от общите годишни административни разходи, годишните вноски за всеки съставен или свързан субект следва да се поддържат или увеличават с цел постепенно увеличаване на дела на членовете, различни от Съюза, в общата вноска за годишните административни разходи на съвместното предприятие. Членовете на съвместното предприятие, различни от Съюза, следва да се стремят да увеличат броя на съставните или свързаните субекти с цел максимално увеличаване на вноската до 50 % от административните разходи на съвместното предприятие през целия му жизнен цикъл. (19) Съотношението на административните разходи към общия бюджет следва да бъде със сравнима стойност за всички съвместни предприятия и не следва да надвишава 5 % от техния бюджет. Освен това, в съответствие с принципа на справедливо поделяне на вноските между членовете на съвместните предприятия, финансовите вноски за административните разходи на съвместните предприятия следва да се разделят поравно между Съюза и членовете, различни от Съюза. Членове, различни от Съюза, следва да се договорят помежду си относно справедливото разпределение на тяхната част от административните разходи на техните съвместни предприятия. Отклонения от този принцип следва да се обмислят само в изключителни и надлежно обосновани случаи, например когато размерът или структурата на участието на член на съвместното предприятие, различен от Съюза, биха довели до вноски за съставен или свързан субект, по-специално МСП , научноизследователските организации и университетите , на такова високо равнище, че биха застрашили сериозно мотивацията им да станат или да останат съставни или свързани субекти на члена на съвместното предприятие. В такива случаи минималният процент на годишната финансова вноска за административните разходи на съвместното предприятие от членове, различни от Съюза, следва да е 20 % от общите годишни административни разходи, а вноските от МСП , научноизследователските организации и университетите следва да са значително по-ниски от тези на по-големите съставни или свързани субекти. След като бъде достигната критична маса на членско участие, която позволява вноска, по-висока от 20 % от общите годишни административни разходи, годишните вноски за всеки съставен или свързан субект следва да се поддържат или увеличават с цел постепенно увеличаване на дела на членовете, различни от Съюза, в общата вноска за годишните административни разходи на съвместното предприятие. Членовете на съвместното предприятие, различни от Съюза, следва да се стремят да увеличат броя на съставните или свързаните субекти с цел максимално увеличаване на вноската до 50 % от административните разходи на съвместното предприятие през целия му жизнен цикъл.

Изменение 17

Предложение за регламент

Съображение 20

Текст, предложен от Комисията Изменение (20) Регламентът за „Хоризонт Европа“ изисква партньорите да докажат своя дългосрочен ангажимент, включително минимален дял от публичните и/или частните инвестиции. Следователно е необходимо Съюзът да определи в настоящия регламент членовете учредители, установени в държавите членки, държавите, асоциирани към програмата „Хоризонт Европа“, или международни организации. При необходимост обаче следва да е възможно след създаването на съвместните предприятия тяхната база от членове да се разшири с асоциирани членове, избрани след открити и прозрачни процедури, като се вземат предвид по-специално технологичните новости или асоциирането на допълнителни държави към програмата „Хоризонт Европа“. На правните субекти, които имат интерес към подпомагането на целите на съвместните предприятия в техните специфични области на научни изследвания, без да стават членове, също следва да се предложи възможността да станат допринасящи партньори на тези съвместни предприятия. (20) Регламентът за „Хоризонт Европа“ изисква партньорите да докажат своя дългосрочен ангажимент, включително минимален дял от публичните и/или частните инвестиции. Следователно е необходимо Съюзът да определи в настоящия регламент членовете учредители, установени в държавите членки, държавите, асоциирани към програмата „Хоризонт Европа“, или международни организации. При необходимост обаче следва да е възможно след създаването на съвместните предприятия тяхната база от членове да се разшири с асоциирани членове, избрани след редовни, открити , справедливи и прозрачни покани за заявяване на интерес и последващи процедури за подбор , като се вземат предвид становището на научния консултативен орган, както и технологичните новости и иновативни подходи или асоциирането на допълнителни държави към програмата „Хоризонт Европа“. На правните субекти, които имат интерес към подпомагането на целите на съвместните предприятия в техните специфични области на научни изследвания, без да стават членове, също следва да се предложи възможността да станат допринасящи партньори на тези съвместни предприятия.

Изменение 18

Предложение за регламент

Съображение 21

Текст, предложен от Комисията Изменение (21) Създаването на съвместно предприятие осигурява взаимноизгодно публично-частно партньорство за участващите членове, включително чрез насърчаване на сигурността относно разпределянето на значителни бюджетни средства за съответните отрасли през седемгодишен период . Статутът на член учредител, на асоцииран член или на техен съставен или свързан субект , позволява да се получи влияние в управителния съвет на съвместното предприятие, било то пряко, или чрез представители на отрасъла . Управителният съвет е органът за вземане на решения на съвместното предприятие, който взема решения относно дългосрочната стратегическа насоченост на партньорството, както и относно годишните му приоритети. Ето защо членовете учредители, асоциираните членове и — ако е приложимо — представителите на техните съставни субекти, следва да могат да допринасят за програмата и определянето на приоритети на съвместното предприятие чрез приемането и евентуалното изменение на стратегическата програма за научни изследвания и иновации, както и приемането на годишната работна програма, включително съдържанието на поканите за представяне на предложения, приложимата ставка на финансиране по съответните теми на поканите, както и съответните правила за процедурите на подаване, оценка, подбор, възлагане и преразглеждане. (21) Създаването на съвместно предприятие осигурява взаимноизгодно публично-частно партньорство за участващите членове, включително чрез насърчаване на сигурността относно разпределянето на значителни бюджетни средства за съответните отрасли през седемгодишен период и чрез предоставяне на политическо сигнализиране , засилено планиране и сигурност за инвеститорите . Управителният съвет е органът за вземане на решения на съвместното предприятие, който взема решения относно дългосрочната стратегическа насоченост на партньорството, както и относно годишните му приоритети въз основа на приноса на партньорите, включително частния сектор, научната общност, представители на държавите членки и организации на гражданското общество с нестопанска цел, работещи в областта на съответното съвместно предприятие . Ето защо членовете учредители, асоциираните членове и — ако е приложимо — представителите на техните съставни субекти, заедно с всички други съответни заинтересовани страни, следва да могат да допринасят за програмата и определянето на приоритети на съвместното предприятие чрез приемането и евентуалното преразглеждане на стратегическата програма за научни изследвания и иновации, както и приемането на годишната работна програма, включително съдържанието на поканите за представяне на предложения, приложимата ставка на финансиране по съответните теми на поканите, както и съответните правила за процедурите на подаване, оценка, подбор, възлагане и преразглеждане.

Изменение 19

Предложение за регламент

Съображение 22

Текст, предложен от Комисията Изменение (22) Целесъобразно е членовете, различни от Съюза, да се ангажират с изпълнението на настоящия регламент чрез писмо за поемане на ангажимент. Тези писма за поемане на ангажимент следва да бъдат правно валидни през целия жизнен цикъл на инициативата и да бъдат внимателно наблюдавани от съвместното предприятие и Комисията. Съвместните предприятия следва да създадат правна и организационна среда, която да дава възможност на членовете да изпълняват ангажиментите си, като същевременно гарантира постоянна откритост на инициативата и прозрачност по време на тяхното изпълнение, по-специално за определяне на приоритети и за участие в покани за представяне на предложения. (22) Съвместните предприятия следва да могат да работят динамично, просто и гъвкаво и да имат въведен набор от ясни правила, като по този начин повишат привлекателността за всички заинтересовани страни, по-специално за промишлеността, МСП, научноизследователските организации и участващите държави. Целесъобразно е членовете, различни от Съюза, да се ангажират с изпълнението на настоящия регламент чрез писмо за поемане на ангажимент. Тези писма за поемане на ангажимент следва да бъдат публикувани своевременно на уебсайта на съответното съвместно предприятие при гарантиране на зачитането на правилата за поверителност, и да бъдат валидни през целия жизнен цикъл на инициативата и да бъдат внимателно наблюдавани от съвместното предприятие и Комисията. Съвместните предприятия следва да създадат правна и организационна среда, която да дава възможност на членовете да изпълняват ангажиментите си, като същевременно гарантира постоянна откритост на инициативата, прозрачност и зачитане на правилата по отношение на конфликтите на интереси, по време на тяхното изпълнение, по-специално за определяне на приоритети и за участие в покани за представяне на предложения , като се насърчава участие, при което има баланс между половете и географско разнообразие. Съвместните предприятия следва, ако е уместно, да установят покани за представяне на предложения, когато се насърчава координираща роля за участниците МСП.

Изменение 20

Предложение за регламент

Съображение 23

Текст, предложен от Комисията Изменение (23) Крайъгълен камък на Рамковата програма „Хоризонт Европа“ е по-нататъшното опростяване. В този контекст следва да има опростен механизъм за докладване за партньорите, от които вече не се изисква да докладват за недопустимите разходи. Вноските в натура за оперативни дейности следва да се отчитат единствено въз основа на допустимите разходи. Това дава възможност за автоматизирано изчисляване на вноските в натура за оперативни дейности чрез информационните инструменти на „Хоризонт Европа“, намалява административната тежест за партньорите и прави по-ефективен механизма за докладване на вноските. Вноските в натура за оперативни дейности следва да се следят внимателно от съвместните предприятия и изпълнителният директор на управителния съвет следва да изготвя редовни доклади, за да се установява дали напредъкът към постигането на целите за вноски в натура е задоволителен. Управителният съвет следва да оценява както положените усилия, така и резултатите, постигнати от членовете, които допринасят за оперативните дейности, както и други фактори, като равнището на участие на МСП и привлекателността на инициативата за нови участници. Когато е необходимо, той следва да предприеме подходящи коригиращи мерки, като се съобразява с принципите на откритост и прозрачност. (23) Крайъгълен камък на Рамковата програма „Хоризонт Европа“ е по-нататъшното опростяване. В този контекст следва да има опростен механизъм за докладване за партньорите, от които вече не се изисква да докладват за недопустимите разходи. Вноските в натура за оперативни дейности следва да се отчитат единствено въз основа на допустимите разходи. Това дава възможност за автоматизирано изчисляване на вноските в натура за оперативни дейности чрез информационните инструменти на „Хоризонт Европа“, намалява административната тежест за партньорите и прави по-ефективен механизма за докладване на вноските. Вноските в натура за оперативни дейности следва да се следят внимателно от съвместните предприятия и изпълнителният директор на управителния съвет следва да изготвя и публикува своевременно на уебсайта на съответното съвместно предприятие редовни доклади, за да се установява дали напредъкът към постигането на целите за вноски в натура е задоволителен. Управителният съвет следва да оценява както положените усилия, така и резултатите, постигнати от членовете, които допринасят за оперативните дейности, както и други фактори, като равнището на участие на МСП, привлекателността на инициативата за нови участници и географското разнообразие . Когато е необходимо, той следва да предприеме подходящи коригиращи мерки, като се съобразява с принципите на откритост и прозрачност.

Изменение 21

Предложение за регламент

Съображение 24

Текст, предложен от Комисията Изменение (24) Съвместните предприятия следва да предоставят систематична възможност и стимул за членове, различни от Съюза, да съчетават своите научноизследователски и иновационни дейности с тези на съвместното предприятие. Допълнителните дейности не следва да получават финансова подкрепа от съвместното предприятие. Те обаче може да се отчитат като вноски в натура на членовете, когато допринасят за целите на съвместното предприятие и са пряко свързани с неговите дейности. Тази връзка може да се създаде чрез усвояване на резултатите от непреките действия, финансирани от съвместното предприятие или предшестващите го инициативи, или чрез доказване на значителна добавена стойност от Съюза. В настоящия регламент следва да се определят по-специфични разпоредби относно обхвата на допълнителните дейности за всяко съвместно предприятие, доколкото това е необходимо за постигане на желаната насоченост и въздействие. Освен това управителните съвети на съвместните предприятия следва да решат дали за оценяването на вноските е необходимо да се използват опростяващи методи, като еднократни суми или единични разходи, с цел постигане на опростяване, разходна ефективност и подходящо равнище на защита на поверителните търговски данни. (24) Съвместните предприятия следва да предоставят систематична възможност и стимул за членове, различни от Съюза, да съчетават своите научноизследователски и иновационни дейности с тези на съвместното предприятие. Допълнителните дейности не следва да получават финансова подкрепа от съвместното предприятие. Те обаче може да се отчитат като вноски в натура на членовете, когато допринасят за целите на съвместното предприятие и са пряко свързани с неговите дейности. Тази връзка може да се създаде чрез усвояване на резултатите от непреките действия, финансирани от съвместното предприятие или предшестващите го инициативи, или чрез доказване на значителна добавена стойност от Съюза. В настоящия регламент следва да се определят по-специфични разпоредби за определяне на обхвата на допълнителните дейности по най-прозрачния начин за всяко съвместно предприятие, доколкото това е необходимо за постигане на желаната насоченост и въздействие. Освен това управителните съвети на съвместните предприятия следва да решат дали за оценяването на вноските е необходимо да се използват опростяващи методи, като еднократни суми или единични разходи, с цел постигане на опростяване, разходна ефективност и подходящо равнище на защита на поверителните търговски данни.

Изменение 22

Предложение за регламент

Съображение 24 a (ново)

Текст, предложен от Комисията Изменение (24a) За да подпомогнат професионалната кариера на младите изследователи и да насърчат високите постижения в научноизследователската и иновационната дейност, съвместните предприятия следва да предоставят актуална информация и редовни открити покани до докторантите и постдокторантите в рамките на съответното съвместно предприятие, като насърчава, ако е уместно, взаимното допълване и полезните взаимодействия с действията „Мария Склодовска-Кюри“.

Изменение 23

Предложение за регламент

Съображение 25

Текст, предложен от Комисията Изменение (25) Управлението на съвместните предприятия следва да гарантира, че техните процеси на вземане на решения могат да се движат в крак с бързо променящата се социално-икономическа и технологична среда и с глобалните предизвикателства. Съвместните предприятия следва да се ползват от експертните познания, консултации и подкрепа от всички заинтересовани страни, за да могат ефективно да изпълняват задачите си и да осигуряват полезни взаимодействия на равнището на Съюза и на национално равнище. Следователно съвместните предприятия следва да бъдат оправомощени да създават консултативни органи, които да им предоставят експертни консултации и да изпълняват всяка друга задача от консултативен характер, която е необходима за постигането на целите на съвместните предприятия. При създаването на консултативните органи съвместните предприятия следва да осигурят балансирано представителство на експертите в обхвата на дейностите на съвместното предприятие , включително по отношение на баланса между половете . Консултациите, предоставяни от тези органи, следва да привнасят научни гледни точки, както и гледните точки на националните и регионалните органи и на други заинтересовани от съвместните предприятия страни. (25) Управлението на съвместните предприятия следва да гарантира, че техните процеси на вземане на решения са прозрачни и могат да се движат в крак с бързо променящата се социално-икономическа и технологична среда и с глобалните предизвикателства. Управителните органи на съвместните предприятия следва да вземат предвид принципа на баланс между половете и географско разнообразие. Съвместните предприятия следва да се ползват от експертните познания, консултации и подкрепа от всички заинтересовани страни, включително, но не само, университети и други научноизследователски организации, представители на промишлеността и МСП, за да могат ефективно да изпълняват задачите си и да осигуряват полезни взаимодействия на равнището на Съюза, на национално и регионално равнище. Следователно съвместните предприятия следва да бъдат оправомощени да създават консултативни органи, които да им предоставят експертни консултации и да изпълняват всяка друга задача от консултативен характер, която е необходима за постигането на целите на съвместните предприятия. При създаването на консултативните органи съвместните предприятия следва да осигурят балансирано представителство на експертите в обхвата на дейностите на съвместното предприятие. Консултациите, предоставяни от тези органи, следва да привнасят научни гледни точки, както и гледните точки на националните и регионалните органи, на други заинтересовани от съвместните предприятия страни и на организации на гражданското общество .

Изменение 24

Предложение за регламент

Съображение 26

Текст, предложен от Комисията Изменение (26) Съвместните предприятия следва да могат да създадат консултативен орган с научна консултативна функция. Този орган или неговите членове следва да могат да предоставят независими научни консултации и подкрепа на съответното съвместно предприятие. Научните консултации следва да се отнасят по-специално до годишните работни планове, допълнителните дейности, както и всеки друг аспект от задачите на съвместните предприятия, ако е необходимо. (26) Съвместните предприятия следва да създадат консултативен орган с научна консултативна функция. Този орган или неговите членове следва да предоставят независими научни консултации и подкрепа на съответното съвместно предприятие независимо от членовете на други ръководни органи на съвместното предприятие . Научните консултации следва да се отнасят по-специално до стратегическата програма за научни изследвания и иновации, годишните работни планове, допълнителните дейности , социално-икономически, екологични и климатични въздействия, потенциалните нови членове , както и всеки друг аспект от задачите на съвместните предприятия, ако е необходимо.

Изменение 25

Предложение за регламент

Съображение 26 a (ново)

Текст, предложен от Комисията Изменение (26a) Управителните съвети следва да предоставят на научния консултативен орган своевременна информация във връзка с решенията относно препоръките и становищата, предложени от научния консултативен орган. Тези решения се публикуват.

Изменение 26

Предложение за регламент

Съображение 28

Текст, предложен от Комисията Изменение (28) С цел да се гарантира, че съвместните предприятия са запознати с позициите и мненията на заинтересованите страни от цялата верига за създаване на стойност в съответните им области, съвместните предприятия следва да могат да създават съответни консултативни групи на заинтересованите страни, с които да се провеждат консултации по хоризонтални въпроси или конкретни въпроси, в зависимост от нуждите на всяко съвместно предприятие. Тези групи следва да бъдат отворени за всички заинтересовани страни от публичния и частния сектор, включително организирани групи по интереси и международни групи по интереси от държави членки, асоциирани държави, както и от други държави, които групи работят в сферата на дейност на съвместното предприятие. (28) С цел да се гарантира, че съвместните предприятия са запознати с позициите и мненията на заинтересованите страни от цялата верига за създаване на стойност в съответните им области, съвместните предприятия следва да могат да създават съответни консултативни групи на заинтересованите страни, с които да се провеждат консултации по хоризонтални въпроси или конкретни въпроси, в зависимост от нуждите на всяко съвместно предприятие. Тези групи следва да бъдат отворени за всички заинтересовани страни от публичния и частния сектор, включително организирани групи по интереси , организации на гражданското общество и международни групи по интереси от държави членки, асоциирани държави, както и от други държави, които групи работят в сферата на дейност на съвместното предприятие.

Изменение 27

Предложение за регламент

Съображение 29

Текст, предложен от Комисията Изменение (29) Съвместните предприятия следва да функционират по открит и прозрачен начин, като предоставят своевременно цялата необходима информация на своите съответни органи и като популяризират своите дейности, включително по информиране и по разпространение на резултатите, сред широката общественост. (29) Съвместните предприятия следва да функционират по прост, гъвкав, открит , справедлив и прозрачен начин, като предоставят своевременно цялата необходима информация на своите съответни органи и като популяризират своите дейности, включително по информиране и по разпространение на резултатите, сред широката общественост , участвайки в кампании за повишаване на осведомеността и насърчавайки образователни дейности и дейности по разпространение, с участието на мрежи от академичните среди и от сферите на науката и знанието, социални и икономически партньори, медии, организации, представляващи промишлените предприятия и МСП, както и други участници. Всички съвместни предприятия следва да полагат специални усилия, за да гарантират, че обществеността ще бъде достатъчно и своевременно информирана за дейностите на съвместните предприятия, и следва да предоставят подходяща информация на съответните си уебсайтове, включително да публикуват съответната документация, като например годишни дейности, доклади за напредъка, програми и протоколи от заседанията на съветите в съответствие с правилата за поверителност. Те следва да укрепват диалога с обществото, да повишават осведомеността, да благоприятстват активното участие във всички етапи на научните изследвания, като по този начин дават възможност на гражданите да участват съвместно в разработването на решения, да допринасят за идеите и да създават конструктивни нагласи относно дейностите и резултатите на съвместните предприятия, като така се увеличава доверието в технологичните решения по отношение на настоящите и бъдещите предизвикателства.

Изменение 28

Предложение за регламент

Съображение 30

Текст, предложен от Комисията Изменение (30) Съвместните предприятия следва да бъдат приведени в действие чрез структура и правила, с които се повишава ефикасността и се осигурява опростяване. За тази цел съвместните предприятия следва да приемат специфични за своите нужди финансови правила в съответствие с член 71 от Регламент (ЕС, Евратом) 2018/1046 на Европейския парламент и на Съвета (2). (30) Управленската структура и специализираната програмна служба са уникални характеристики на съвместните предприятия, които следва да дават възможност за по-високо равнище на основани на доверие операции. Съвместните предприятия следва да бъдат приведени в действие чрез структура и правила, с които се повишава тяхното въздействие, ефикасността и се осигурява максимално административно опростяване за бенефициерите и намаляване на административната тежест върху тях . За тази цел съвместните предприятия следва да приемат специфични за своите нужди финансови правила в съответствие с член 71 от Регламент (ЕС, Евратом) 2018/1046 на Европейския парламент и на Съвета (2). За да се даде възможност на съвместните предприятия да изпълняват своите задачи и допълнителни дейности, следва да се осигурят подходящи бройки служители с подходящ ранг.

Изменение 29

Предложение за регламент

Съображение 32

Текст, предложен от Комисията Изменение (32) Участието в непреки действия, финансирани от съвместните предприятия в рамките на програмата „Хоризонт Европа“, следва да съответства на правилата, определени в Регламента за „Хоризонт Европа“. Съвместните предприятия следва да осигурят последователното прилагане на тези правила въз основа на съответните мерки, приети от Комисията. Съвместните предприятия следва да използват образеца на споразумение за отпускане на безвъзмездни средства, изготвен от Комисията. Във връзка със срока за представяне на възражения срещу прехвърлянето на собствеността върху резултатите, посочен в [член 36, параграф 4] от Регламента за „Хоризонт Европа“, следва да се вземе предвид продължителността на иновационните цикли в областите, обхванати от съответните съвместни предприятия. (32) Участието в непреки действия, финансирани от съвместните предприятия в рамките на програмата „Хоризонт Европа“, следва да съответства на правилата, определени в Регламента за „Хоризонт Европа“. По-специално МСП може да не разполагат с ресурси за активно участие в европейски проекти и следва да бъдат подкрепяни от всички съвместни предприятия, за да участват в техните дейности. За да насърчават участието на МСП обаче, съвместните предприятия следва да могат да прилагат различни ставки за възстановяване на разходите от предоставеното от Съюза финансиране в рамките на дадено действие в зависимост от вида на участниците. Ставките за възстановяване на разходите следва да се посочват в работната програма. Съвместните предприятия следва да осигурят последователното прилагане на тези правила въз основа на съответните мерки, приети от Комисията. Съвместните предприятия следва да използват образеца на споразумение за отпускане на безвъзмездни средства, изготвен от Комисията. Във връзка със срока за представяне на възражения срещу прехвърлянето на собствеността върху резултатите, посочен в [член 36, параграф 4] от Регламента за „Хоризонт Европа“, следва да се вземе предвид продължителността на иновационните цикли в областите, обхванати от съответните съвместни предприятия.

Изменение 30

Предложение за регламент

Съображение 32 a (ново)

Текст, предложен от Комисията Изменение (32a) Тъй като липсата на умения е основна пречка за конкурентоспособността, съвместните предприятия следва активно да допринасят за намаляване на недостига на специфични умения в целия Съюз и за приемане на мерки за подобряване на баланса между половете и във връзка с измерението на равенството между половете, включително в областите на НТИМ, чрез подпомагане на изграждането на нови знания и човешки капитал, чрез участие в кампании за повишаване на осведомеността и чрез насърчаване на образователни дейности и дейности по разпространение, с участието на мрежи от академичните среди, от сферите на науката и знанието, социални и икономически партньори, медии, организации, представляващи промишлени организации и МСП, както и други участници. Съвместните предприятия следва да търсят възможности за информиране на студентите, които биха желали да продължат кариера в областта на науката, технологиите, инженерството и математиката, както и в други области, свързани с оперативните дейности на съвместните предприятия. Съвместните предприятия следва да бъдат един от инструментите за привличане на таланти и за намаляване на проблема с изтичането на мозъци, като се поддържа балансирано движение на изследователи и специализиран експертен опит.

Изменение 31

Предложение за регламент

Съображение 33

Текст, предложен от Комисията Изменение (33) Една от основните цели на съвместните предприятия е да насърчават икономическия капацитет на Съюза, и по-специално неговия научен и технологичен суверенитет. Освен това възстановяването след пандемията извежда на преден план необходимостта да се инвестира в ключови технологии, като 5G, изкуствен интелект, облачни технологии, киберсигурност, екологосъобразни технологии, и оползотворяването на тези технологии в Съюза. В това отношение важна роля ще играят резултатите, генерирани от всички участници, като посредством резултатите, генерирани в рамките на даден проект, и правата на достъп до тях, от финансирането от Съюза ще извличат полза всички участници, дори и участниците, които не са получили финансиране от Съюза. Следователно, за да се защитят интересите на Съюза, правото на съвместните предприятия да възразяват срещу прехвърляне на собствеността върху резултати или срещу предоставяне на изключителен лиценз във връзка с резултати следва да се прилага и за участниците, които не са получили финансиране от Съюза. При упражняването на това право на възражение съвместното предприятие следва да намира справедлив баланс между интересите на Съюза и защитата на основните права върху резултатите на участниците без финансиране, в съответствие с принципа на пропорционалност и като се има предвид, че тези участници не са получили финансиране от Съюза за действието, при което са генерирани резултатите. (33) Сред основните цели на съвместните предприятия е целта да насърчават икономическия капацитет на Съюза, и по-специално неговия промишлен, научен и технологичен суверенитет , както и неутралността по отношение на климата, и да изграждат по-устойчива и конкурентна икономика чрез научни, цифрови и технологични иновации . Освен това възстановяването след пандемията извежда на преден план необходимостта да се инвестира в необходими инфраструктури и ключови технологии, като нови комуникационни технологии, 5G и 6G , изкуствен интелект, облачни технологии, киберсигурност, екологосъобразни технологии, както и оползотворяването , внедряването и реализирането на пазара на тези технологии в Съюза . Съвместните предприятия следва да допринасят за насърчаване на отворената наука в съответствие с принципите, определени в членове 14 и 39 от Регламента за „Хоризонт Европа“, в които се посочва, че достъпът до научноизследователски данни следва да бъде „свободен в максималната възможна степен, ограничен само толкова, колкото е необходимо“, като се вземат предвид законните интереси на бенефициерите . В това отношение важна роля ще играят резултатите, генерирани от всички участници, като посредством резултатите, генерирани в рамките на даден проект, и правата на достъп до тях, от финансирането от Съюза ще извличат полза всички участници, дори и участниците, които не са получили финансиране от Съюза. Следователно, за да се защитят интересите на Съюза, правото на съвместните предприятия да възразяват срещу прехвърляне на собствеността върху резултати или срещу предоставяне на изключителен лиценз във връзка с резултати следва да се прилага и за участниците, които не са получили финансиране от Съюза. При упражняването на това право на възражение съвместното предприятие следва да намира справедлив баланс между интересите на Съюза и защитата на основните права върху резултатите на участниците без финансиране, в съответствие с принципа на пропорционалност и като се има предвид, че тези участници не са получили финансиране от Съюза за действието, при което са генерирани резултатите.

Изменение 32

Предложение за регламент

Съображение 38

Текст, предложен от Комисията Изменение (38) В съответствие с [член 8, параграф 2, буква в)] от Регламента за „Хоризонт Европа“ съвместните предприятия следва да имат подход, основан на ясен жизнен цикъл. За да се защитят адекватно финансовите интереси на Съюза, съвместните предприятия следва да бъдат създадени за срок, приключващ на 31 декември 2031 г., за да им се даде възможност да упражняват отговорностите си по отношение на изпълнението на безвъзмездните средства до приключване на последните започнати непреки действия. (38) Съвместните предприятия следва да се финансират от програмите на Съюза в рамките на МФР и когато е приложимо, от Next Generation EU. В съответствие с [член 8, параграф 2, буква в)] от Регламента за „Хоризонт Европа“ съвместните предприятия следва да имат подход, основан на ясен жизнен цикъл. За да се защитят адекватно финансовите интереси на Съюза, съвместните предприятия следва да бъдат създадени за срок, приключващ на 31 декември 2031 г., за да им се даде възможност да упражняват отговорностите си по отношение на изпълнението на безвъзмездните средства до приключване на последните започнати непреки действия.

Изменение 33

Предложение за регламент

Съображение 38 a (ново)

Текст, предложен от Комисията Изменение (38a) Съвместното предприятие, неговите органи и персоналът му следва да избягват всякакви конфликти на интереси при осъществяването на своите дейности. Управителният съвет и изпълнителният директор следва да приемат правила за предотвратяването, избягването и управлението на конфликти на интереси. Членовете на Научния комитет следва да публикуват и актуализират пълна декларация за своите професионални дейности, финансови интереси и евентуалните конфликти на интереси.

Изменение 34

Предложение за регламент

Съображение 39

Текст, предложен от Комисията Изменение (39) В контекста на приоритета на Европейската комисия във връзка с „Европейския зелен пакт“ (3), подкрепен от преработената Стратегия на ЕС за биоикономика (4), Стратегията на ЕС за биологичното разнообразие (5), съобщението „Чиста планета за всички“ (6), Плана за действие относно кръговата икономика (7) и новото съобщение „От фермата до трапезата“ (8), европейският биотехнологичен сектор, включително МСП, регионите и първичните производители следва да станат неутрални по отношение на климата, по-ангажирани с принципите на кръговост и по-устойчиви, като същевременно останат конкурентни в световен мащаб. Една силна, ефективна по отношение на ресурсите и конкурентоспособна екосистема за иновации с областта на биотехнологиите може да намали зависимостта от невъзобновяеми изкопаеми суровини и минерални ресурси и да ускори замяната им. В нея може да се разработват възобновяеми биотехнологични продукти, материали, процеси и хранителни вещества на база на отпадъци и биомаса чрез основани на устойчивост и кръговост иновации. Чрез такава екосистема може също така да се създава стойност от местни изходни суровини, включително отпадъци, остатъци и странични потоци, за да се осигуряват работни места, икономически растеж и развитие в целия Съюз не само в градските райони, а и в селските и крайбрежните територии, където се произвежда биомаса и които често са периферни райони, рядко облагодетелствани от промишленото развитие. (39) В контекста на приоритета на Комисията във връзка с „Европейския зелен пакт“ (3), подкрепен от преработената Стратегия на ЕС за биоикономика (4), Стратегията на ЕС за биологичното разнообразие (5), съобщението „Чиста планета за всички“ (6), Плана за действие относно кръговата икономика, новото съобщение „От фермата до трапезата“ (7) и ЦУР на ООН (8), европейският биотехнологичен сектор, включително МСП и стартиращите предприятия , регионите и първичните производители следва да станат неутрални по отношение на климата, по-ангажирани с принципите на кръговост и по-устойчиви, като същевременно останат конкурентни в световен мащаб. Една силна, ефективна по отношение на ресурсите и конкурентоспособна екосистема за иновации с областта на биотехнологиите може да намали зависимостта от невъзобновяеми изкопаеми суровини и минерални ресурси и да ускори замяната им. В нея може да се разработват възобновяеми биотехнологични продукти, материали, процеси и хранителни вещества на база на отпадъци и биомаса чрез основани на устойчивост и кръговост иновации. Чрез такава екосистема може също така да се създава стойност от местни изходни суровини, включително отпадъци, остатъци и странични потоци, за да се осигуряват работни места, икономически , социален растеж и развитие в целия Съюз не само в градските райони, а и в селските и крайбрежните територии, където се произвежда биомаса и които често са периферни райони, рядко облагодетелствани от промишленото , икономическото и социалното развитие. Тя може също така да допринесе за идентифицирането на решения, използващи технологии и подходи с отрицателни емисии.

Изменение 35

Предложение за регламент

Съображение 40

Текст, предложен от Комисията Изменение (40) Съвместното предприятие „Биотехнологични производства“, създадено в рамките на програмата „Хоризонт 2020“, е съсредоточено върху устойчивото използване на ресурсите, особено в секторите с висок разход на ресурси и мащабно въздействие, като селското стопанство, текстилната промишленост и строителството, и е насочено по-специално също към местни оператори, производители, предприятия и фабрики. Неговата междинна оценка, публикувана през октомври 2017 г., включва солиден набор от 34 препоръки, които са отразени в проекта на съвместното предприятие „Кръгова биотехнологична Европа“, което се създава с настоящия регламент. Съвместното предприятие „Кръгова биотехнологична Европа“ не е пряко продължение на съвместното предприятие „Биотехнологични производства“, а по-скоро е програма, която се основава на постиженията на предшественика си и преодолява неговите недостатъци. В съответствие с препоръките съвместното предприятие „Кръгова биотехнологична Европа“ следва да включва по-широк кръг заинтересовани страни, в това число първичния сектор (селско стопанство, аквакултури, рибарство и горско стопанство), както и доставчици на отпадъци, остатъци и странични потоци, регионални органи и инвеститори, за да се предотвратяват неефективности на пазара и неустойчиви биотехнологични процеси. За да постигне целите си, то следва да финансира само проекти, които са съобразени с принципите на кръговост и устойчивост, както и с ограничените възможности на планетата. (40) Съвместното предприятие „Биотехнологични производства“, създадено в рамките на програмата „Хоризонт 2020“, е съсредоточено върху устойчивото използване на ресурсите, особено в секторите с висок разход на ресурси и мащабно въздействие, като селското стопанство, текстилната промишленост и строителството, и е насочено по-специално също към местни оператори, производители, предприятия и фабрики. Неговата междинна оценка, публикувана през октомври 2017 г., включва солиден набор от 34 препоръки, които са отразени в проекта на съвместното предприятие „Кръгова биотехнологична Европа“, което се създава с настоящия регламент. Съвместното предприятие „Кръгова биотехнологична Европа“ не е пряко продължение на съвместното предприятие „Биотехнологични производства“, а по-скоро е програма, която се основава на постиженията на предшественика си и преодолява неговите недостатъци. В съответствие с препоръките съвместното предприятие „Кръгова биотехнологична Европа“ следва да включва по-широк кръг заинтересовани страни, в това число първичния сектор ( сред различните технологии, селско стопанство, аквакултури, рибарство и горско стопанство), както и доставчици на отпадъци, остатъци и странични потоци, регионални органи и инвеститори, за да се предотвратяват неефективности на пазара и неустойчиви биотехнологични процеси , както и представители от организациите на гражданското общество. По-специално тя следва да гарантира отвореност за по-малките участници . За да постигне целите си, то следва да финансира само проекти, които са съобразени с принципите на кръговост и устойчивост и с ограничените възможности на планетата и които смекчават потенциалните социални въздействия и въздействията, свързани с околната среда .

Изменение 36

Предложение за регламент

Съображение 41

Текст, предложен от Комисията Изменение (41) Съвместното предприятие „Кръгова биотехнологична Европа“ следва да създаде групи по внедряване, които следва да служат като консултативни органи и да участват активно в стратегическите обсъждания, с които се определя програмата на партньорството. От решаващо значение е тези консултативни органи да бъдат включени в управленската структура, за да се гарантират по-широко участие и по-големи частни инвестиции в кръговия биотехнологичен сектор. Групите по внедряване следва по-специално да предоставят подкрепа за стратегическите заседания на управителния съвет, на които лидери в промишлените отрасли и представители на заинтересованите страни заедно с високопоставени представители на Комисията се присъединяват към постоянния управителен съвет, за да обсъждат и определят стратегическата насоченост на партньорството. (41) Съвместното предприятие „Кръгова биотехнологична Европа“ следва да създаде групи по внедряване, които следва да служат като консултативни органи и да участват активно в стратегическите обсъждания, с които се определя програмата на партньорството. От решаващо значение е тези консултативни органи да бъдат включени в управленската структура, за да се гарантират по-широко участие и по-големи частни инвестиции в кръговия биотехнологичен сектор. Групите по внедряване следва по-специално да предоставят подкрепа за стратегическите заседания на управителния съвет, на които лидери в промишлените отрасли и представители на заинтересованите страни заедно с високопоставени представители на Комисията се присъединяват към постоянния управителен съвет, за да обсъждат и определят стратегическата насоченост и да гарантират екологичната и социалната устойчивост на партньорството.

Изменение 37

Предложение за регламент

Съображение 42

Текст, предложен от Комисията Изменение (42) Основната цел на съвместното предприятие „Чисто въздухоплаване“ следва да бъде да допринесе за намаляване на екологичния отпечатък на въздухоплаването чрез ускоряване на разработването на неутрални по отношение на климата авиационни технологии с цел възможно най-ранното им внедряване, като по този начин допринесе значително за амбициозните цели за намаляване на въздействието върху околната среда, заложени в Европейски зелен пакт, а именно намаляване на емисиите с 55 % до 2030 г. в сравнение с равнищата от 1990 г. и неутралност по отношение на климата до 2050 г. Тази цел може да бъде постигната единствено чрез ускоряване и оптимизиране на научноизследователските и иновационните процеси в областта на въздухоплаването и чрез подобряване на глобалната конкурентоспособност на въздухоплавателния сектор на Съюза. Съвместното предприятие „Чисто въздухоплаване“ следва също така да гарантира, че по-чистото въздухоплаване остава безопасно, сигурно и ефикасно за целите на превоза на пътници и товари по въздух. (42) Основната цел на съвместното предприятие „Чисто въздухоплаване“ следва да бъде да допринесе за намаляване на екологичния отпечатък на въздухоплаването чрез ускоряване на разработването на неутрални по отношение на климата авиационни технологии с цел възможно най-ранното им внедряване, като по този начин допринесе значително за амбициозните цели за намаляване на въздействието върху околната среда, заложени в Европейския зелен пакт, и в Регламент (ЕС) 2021/1119 на Европейския парламент и на Съвета (1a) („Европейския законодателен акт за климата“), а именно намаляване на емисиите с 55 % до 2030 г. в сравнение с равнищата от 1990 г. и неутралност по отношение на климата до 2050 г . най-късно в съответствие с Парижкото споразумение . Тази цел може да бъде постигната единствено чрез ускоряване и оптимизиране на научноизследователските и иновационните процеси в областта на въздухоплаването и чрез подобряване на глобалната конкурентоспособност на въздухоплавателния сектор на Съюза. Съвместното предприятие „Чисто въздухоплаване“ следва също така да гарантира, че по-чистото въздухоплаване остава безопасно, сигурно и ефикасно за целите на превоза на пътници и товари по въздух.

Изменение 38

Предложение за регламент

Съображение 44 a (ново)

Текст, предложен от Комисията Изменение (44a) Чистото и устойчиво въздухоплаване, изправено пред значителни предизвикателства поради пандемията от COVID-19, беше признато за жизненоважен елемент за успеха на Съюза в един силно конкурентен свят. Съвместното предприятие „Чисто въздухоплаване“ би могло да разшири базата за подкрепа на научните изследвания в областта на въздухоплаването по различни начини. То би могло да спомогне за привнасянето на нови знания, решения и потенциал за иновации, като черпи идеи от други науки и сектори. То би могло също така да даде възможност на студентите да дават свой принос в промишлена среда, особено в МСП. Успешното сътрудничество между съвместни предприятия и академични институции може да доведе до спонсорирани научноизследователски договори, финансирани сътрудничества, програми за студентски стажове, споделени специализирани съоръжения, програми за връзки с промишлеността, безвъзмездни средства, награди и отличия, които да влеят енергия в академичната общност.

Изменение 39

Предложение за регламент

Съображение 47

Текст, предложен от Комисията Изменение (47) Европа е изправена пред предизвикателството да играе водеща роля в интернализирането на обществените разходи, свързани с емисиите на парникови газове, в модела на стопанска дейност на въздушния транспорт, като същевременно продължава да гарантира еднакви условия на конкуренция за европейските продукти на световния пазар. Ето защо съвместното предприятие „Чисто въздухоплаване“ следва да подкрепи европейските представители в сферата на международната стандартизация и международните законодателни усилия. (47) Европа е изправена пред предизвикателството да играе глобална водеща роля в интернализирането на обществените разходи, свързани с емисиите на парникови газове, и въздействието върху околната среда в модела на стопанска дейност на въздушния транспорт, като същевременно продължава да гарантира еднакви условия на конкуренция за европейските продукти и услуги на световния пазар , както и правото на свързаност и конкурентоспособността на сектора . Ето защо съвместното предприятие „Чисто въздухоплаване“ следва да подкрепи европейските представители в сферата на международната стандартизация и международните законодателни усилия.

Изменение 40

Предложение за регламент

Съображение 48

Текст, предложен от Комисията Изменение (48) През последните пет години интересът към водорода се развива драматично, като всички държави членки са подписали и ратифицирали Парижкото споразумение от 21-вата конференция на страните (COP 21) по Рамковата конвенция на ООН по изменение на климата. В края на 2019 г. Комисията представи Европейския зелен пакт, който има за цел да превърне Съюза в справедливо и проспериращо общество с модерна, ресурсноефективна и конкурентоспособна икономика, в която през 2050 г. няма да има нетни емисии на парникови газове. Приоритетните области включват чист водород, горивни клетки, други алтернативни горива и съхранение на енергия. Водородът е водеща тема в публикуваните през юли 2020 г. съобщения „Стратегия за използването на водорода за неутрална по отношение на климата Европа“ и „Стратегия на ЕС за интеграция на енергийната система“, както и във връзка с привеждането в действие на Европейския алианс за чист водород, който обединява всички заинтересовани страни с цел идентифициране на потребностите от технологии, възможностите за инвестиции и регулаторните пречки пред изграждането на екосистема на чистия водород в Съюза. (48) През последните пет години интересът към водорода се развива драматично, като всички държави членки са подписали и ратифицирали Парижкото споразумение от 21-вата конференция на страните (COP 21) по Рамковата конвенция на ООН по изменение на климата. В края на 2019 г. Комисията представи Европейския зелен пакт, който има за цел да превърне Съюза в справедливо и проспериращо общество с модерна, ресурсноефективна и конкурентоспособна икономика, в която през 2050 г. най-късно няма да има нетни емисии на парникови газове. Приоритетните области включват чист водород, горивни клетки, други алтернативни горива, съхранение на енергия и технологии за отрицателни емисии . Водородът е водеща тема в публикуваните през юли 2020 г. съобщения „Стратегия за използването на водорода за неутрална по отношение на климата Европа“ и „Стратегия на ЕС за интеграция на енергийната система“ и в резолюцията на Европейския парламент от 19 май 2021 г. относно Европейска стратегия за водорода (1a), както и във връзка с привеждането в действие на Европейския алианс за чист водород, който обединява всички заинтересовани страни с цел идентифициране на потребностите от технологии, научни изследвания и инфраструктура, възможностите за инвестиции и регулаторните , както и икономическите пречки пред изграждането на екосистема на чистия водород в Съюза.

Изменение 41

Предложение за регламент

Съображение 49

Текст, предложен от Комисията Изменение (49) От 2008 г. насам са подпомогнати специализирани научноизследователски и иновационни дейности, свързани с приложенията на водорода, главно чрез съвместните предприятия „Горивни клетки и водород“ (съвместно предприятие „ГКВ“ и съвместно предприятие „ГКВ 2“) в рамките на Седмата рамкова програма за научни изследвания и технологично развитие („РП7“) и програмата „Хоризонт 2020“, както и чрез традиционни проекти за сътрудничество, които обхващат всички етапи/сфери от веригата за създаване на стойност във връзка с водорода. Съвместното предприятие „Чист водород“ следва да укрепи и интегрира научния капацитет на Съюза, за да се ускорят разработването и подобряването на усъвършенстваните приложения за чист водород, готови за пазара, за всички крайни употреби в секторите на енергетиката, транспорта , строителството и промишлеността. Това ще бъде възможно само ако се съчетае със засилване на конкурентоспособността на веригата на Съюза за създаване на стойност във връзка с чистия водород, и по-специално на МСП. (49) От 2008 г. насам са подпомогнати специализирани научноизследователски и иновационни дейности, свързани с приложенията на водорода, главно чрез съвместните предприятия „Горивни клетки и водород“ (съвместно предприятие „ГКВ“ и съвместно предприятие „ГКВ 2“) в рамките на Седмата рамкова програма за научни изследвания и технологично развитие („РП7“) и програмата „Хоризонт 2020“, както и чрез традиционни проекти за сътрудничество, които обхващат всички етапи/сфери от веригата за създаване на стойност във връзка с водорода. Съвместното предприятие „Чист водород“ следва да укрепи и интегрира научния капацитет на Съюза, за да се ускорят разработването и подобряването на усъвършенстваните приложения за чист водород, готови за пазара, за всички крайни употреби в секторите на енергетиката, авиацията, морския и тежкотоварния транспорт , строителството и промишлеността. Това ще бъде възможно само ако се съчетае със засилване на конкурентоспособността на веригата на Съюза за създаване на стойност във връзка с чистия водород, и по-специално на МСП и стартиращите предприятия .

Изменение 42

Предложение за регламент

Съображение 51

Текст, предложен от Комисията Изменение (51) Тъй като водородът може да се използва като гориво, енергиен носител, както и за съхранение на енергия, от съществено значение e партньорството за чист водород да установи структурирано сътрудничество с много други партньорства в рамките на програмата „Хоризонт Европа“, по-специално за крайна употреба. Партньорството за чист водород следва да взаимодейства по-специално с партньорството за нулеви емисии в сухоземния и водния транспорт, партньорството за европейски железопътен транспорт, партньорството за чисто въздухоплаване, партньорството „Processes4Planet“ и партньорството за екологичен стоманодобив. За тази цел следва да се създаде структура, която да докладва на управителния съвет, за да осигури сътрудничество и полезни взаимодействия между тези партньорства в областта на водорода. Инициативата за чист водород ще бъде единственото партньорство, насочено към технологиите за производство на водород. Сътрудничеството с партньорствата, насочени към крайните употреби, следва по-специално да се съсредоточи върху демонстрирането на технологиите и съвместното определяне на спецификации. (51) Тъй като водородът може да се използва като гориво, енергиен носител, както и за съхранение на енергия, от съществено значение e партньорството за чист водород да установи структурирано сътрудничество с много други партньорства в рамките на програмата „Хоризонт Европа“, по-специално за крайна употреба , и да участва във важни проекти от общоевропейски интерес (ВПОИ) . Партньорството за чист водород следва да взаимодейства и развива полезни взаимодействия по-специално с партньорството за нулеви емисии в сухоземния и водния транспорт, партньорството за европейски железопътен транспорт, партньорството за чисто въздухоплаване, партньорството „Processes4Planet“ и партньорството за екологичен стоманодобив. За тази цел следва да се създаде структура, която да докладва на управителния съвет, за да осигури сътрудничество и полезни взаимодействия между тези партньорства в областта на водорода. Инициативата за чист водород ще бъде единственото партньорство, насочено към технологиите и инфраструктурата за производство на водород. Сътрудничеството с партньорствата, насочени към крайните употреби, следва по-специално да се съсредоточи върху демонстрирането на технологиите и съвместното определяне на спецификации.

Изменение 43

Предложение за регламент

Съображение 53

Текст, предложен от Комисията Изменение (53) Европейският зелен пакт има за цел превръщането на Съюза в справедливо и благоденстващо общество с модерна, ресурсноефективна и конкурентоспособна икономика, в която към 2050 г. няма да има нетни емисии на парникови газове и икономическият растеж няма да зависи от използването на ресурси. Приоритетните области включват ускоряване на преминаването към устойчива и интелигентна мобилност. (53) Европейският зелен пакт има за цел превръщането на Съюза в справедливо и благоденстващо общество с модерна, енергийно и ресурсноефективна , устойчива и конкурентоспособна икономика, в която към 2050 г. няма да има нетни емисии на парникови газове и икономическият растеж няма да зависи от използването на ресурси. Приоритетните области включват ускоряване на преминаването към устойчива и интелигентна мобилност.

Изменение 44

Предложение за регламент

Съображение 54

Текст, предложен от Комисията Изменение (54) В съобщението на Комисията „Нова промишлена стратегия за Европа“ (22) (март 2020 г.) се подчертава, че секторите на устойчива и интелигентна мобилност, като например железопътният сектор, имат както отговорността, така и потенциала да осъществят цифровия и екологичния преход, да подкрепят промишлената конкурентоспособност на Европа и да подобрят свързаността. Поради това е необходимо автомобилният, железопътният, въздушният и водният транспорт да допринесат за намаляване с 90 % на емисиите от транспорт до 2050 г. Приоритетна задача е значителна част от 75-процентния дял от вътрешните товари, които днес се превозват по шосе, да бъде пренасочена към железопътния транспорт и транспорта по вътрешни водни пътища. (54) В съобщението на Комисията „Нова промишлена стратегия за Европа“ (22) (март 2020 г.) , включително нейната актуализирана версия от май 2021 г., се подчертава, че секторите на устойчива и интелигентна мобилност, като например железопътният сектор, имат както отговорността, така и потенциала да осъществят цифровия и екологичния преход, да подкрепят промишлената конкурентоспособност на Европа , да засилят възстановяването и да подобрят свързаността. Поради това е необходимо автомобилният, железопътният, въздушният и водният транспорт да допринесат за намаляване с 90 % на емисиите от транспорт до 2050 г. Приоритетна задача е значителна част от 75-процентния дял от вътрешните товари, които днес се превозват по шосе, да бъде пренасочена към железопътния транспорт и транспорта по вътрешни водни пътища.

Изменение 45

Предложение за регламент

Съображение 56

Текст, предложен от Комисията Изменение (56) Целта на съвместното предприятие „Европейски железопътен транспорт“ следва да бъде постигането на интегрирана европейска железопътна мрежа с висок капацитет чрез премахване на пречките пред оперативната съвместимост и осигуряване на решения за пълна интеграция, обхващащи управлението на движението, транспортните средства, инфраструктурата и услугите. Чрез мрежата следва да се оползотвори огромният потенциал за цифровизация и автоматизация с цел намаляване на разходите на железопътния транспорт, увеличаване на капацитета и повишаване на неговата гъвкавост и надеждност, и тя следва да се основава на солидна референтна функционална системна архитектура, съвместно използвана от сектора в координация с Агенцията за железопътен транспорт на Европейския съюз. (56) Целта на съвместното предприятие „Европейски железопътен транспорт“ следва да бъде постигането на интегрирана европейска железопътна мрежа с висок капацитет , която се стреми към най-високите стандарти за безопасност както за крайните потребители, включително пътниците, така и за работниците, чрез премахване на пречките пред оперативната съвместимост и осигуряване на решения за пълна интеграция, обхващащи управлението на движението, транспортните средства, инфраструктурата и услугите , включително чрез издаване на билети . Чрез мрежата следва да се оползотвори огромният потенциал за цифровизация и автоматизация с цел намаляване на разходите на железопътния транспорт, увеличаване на капацитета и повишаване на неговата гъвкавост и надеждност , безопасност и приобщаване , и тя следва да се основава на солидна референтна функционална системна архитектура, съвместно използвана от сектора в координация с Агенцията за железопътен транспорт на Европейския съюз.

Изменение 46

Предложение за регламент

Съображение 58

Текст, предложен от Комисията Изменение (58) Железниците са сложна система с много тясно взаимодействие между управителите на инфраструктура, железопътните предприятия (операторите на влакове) и съответното им оборудване (инфраструктура и подвижен състав). Невъзможно е да се постигнат иновации без общи спецификации и стратегия на железопътната система. Ето защо стълбът на системата на съвместното предприятие „Европейски железопътен транспорт“ следва да позволи на сектора да се обедини около единна оперативна концепция и системна архитектура, включително определянето на услугите, функционалните блокове и интерфейсите, които формират основата на операциите на железопътната система. Той следва да осигури цялостна рамка за гарантиране, че научните изследвания са насочени към изискванията на клиентите и оперативните нужди, които са общоприети и споделени изисквания на клиентите и оперативни нужди. Моделът на управление и процесът на вземане на решения на съвместното предприятие „Европейски железопътен транспорт“ следва да отразяват водещата роля на Комисията за обединяването и интегрирането на европейската железопътна система, особено във връзка с бързото и ефективно реализиране на единната оперативна концепция и системна архитектура, като същевременно включват частните партньори в ролята на консултанти и оказващи техническа подкрепа. (58) Железниците са сложна система с много тясно взаимодействие между управителите на инфраструктура, железопътните предприятия (операторите на влакове) и доставчиците на съответното им оборудване ( напр. инфраструктура и подвижен състав). Невъзможно е да се постигнат иновации без общи спецификации и стратегия на железопътната система. Ето защо стълбът на системата на съвместното предприятие „Европейски железопътен транспорт“ следва да позволи на сектора да се обедини около единна оперативна концепция и системна архитектура, включително определянето на услугите, функционалните блокове и интерфейсите, които формират основата на операциите на железопътната система. Той следва да осигури цялостна рамка за гарантиране, че научните изследвания са насочени към изискванията на клиентите и оперативните нужди, за да се постигнат засилени права на пътниците, които са общоприети и споделени изисквания на клиентите и оперативни нужди. Моделът на управление и процесът на вземане на решения на съвместното предприятие „Европейски железопътен транспорт“ следва да отразяват водещата роля на Комисията за обединяването и интегрирането на европейската железопътна система, особено във връзка с бързото и ефективно реализиране на единната оперативна концепция и системна архитектура, като същевременно включват частните партньори в ролята на консултанти и оказващи техническа подкрепа и отчитат нуждите на крайните потребители, включително пътниците, и на работниците, конкретно по отношение на безопасността и приобщаването .

Изменение 47

Предложение за регламент

Съображение 61

Текст, предложен от Комисията Изменение (61) В контекста на приоритетите на Комисията, свързани с целите на ООН за устойчиво развитие , по-специално ЦУР 3, и съобщението „Към цялостна стратегия с Африка“ (23), Съюзът се ангажира да допринесе за осигуряване на здравословен живот и насърчаване на благосъстоянието за всички, да изгради още по-силно партньорство между нашите два континента и да подкрепя развитието на капацитета за научни изследвания и иновации в Африка. Съвместното предприятие „Глобално здравеопазване EDCTP3“ следва да отговори на липсата на подходяща диагностика, лечения и ваксини, наред с други т.нар. „здравни технологии“, с цел справяне с инфекциозни болести, като ХИВ, малария и туберкулоза, както и с други свързани с бедността и пренебрегвани инфекциозни болести, които са широко разпространени в Африка, особено в Субсахарска Африка. Пандемията от COVID-19 разкри, че с повишената свързаност на различните региони по света, чрез световната търговия и туризъм, инфекциозните болести могат бързо да се разпространяват по целия свят. Ето защо разработването на здравни технологии е от решаващо значение за ограничаване на разпространението на инфекциозни болести, както и за борба с тях, след като те се разпространят, за да се опазва здравето на гражданите в засегнатите държави и в Съюза. С цел да се постигне по-силно глобално лидерство в областта на здравеопазването, отколкото при сегашната инициатива EDCTP2, обхватът на партньорството следва да бъде разширен, за да включи отговора на заплахите от нововъзникващи инфекциозни болести, нарастващите проблеми с антимикробната резистентност и незаразните съпътстващи заболявания. (61) В контекста на приоритетите на Комисията, свързани с ЦУР на ООН, по-специално ЦУР 3, и съобщението „Към цялостна стратегия с Африка“ (23), Съюзът се ангажира да допринесе за осигуряване на здравословен живот и насърчаване на благосъстоянието за всички, да изгради още по-силно партньорство между нашите два континента и да подкрепя развитието на капацитета за научни изследвания и иновации в Африка. Съвместното предприятие „Глобално здравеопазване EDCTP3“ следва да отговори на липсата на подходяща диагностика, лечения и ваксини, наред с други т.нар. „здравни технологии“, с цел справяне с инфекциозни болести, като ХИВ, малария и туберкулоза, както и с други свързани с бедността и пренебрегвани инфекциозни болести, които са широко разпространени в Африка, особено в Субсахарска Африка. Пандемията от COVID-19 разкри, че с повишената свързаност на различните региони по света, чрез световната търговия и туризъм, инфекциозните болести могат бързо да се разпространяват по целия свят. Ето защо разработването на здравни технологии е от решаващо значение за ограничаване на разпространението на инфекциозни болести, както и за борба с тях, след като те се разпространят, за да се опазва здравето на гражданите , да се подобрява и укрепва здравето в засегнатите държави и в Съюза , като се подпомага насърчаване на здравето и профилактика на заболяванията, намалява се неравнопоставеността в здравеопазването и се осигурява равен и пълен достъп до здраве . С цел да се постигне по-силно глобално лидерство в областта на здравеопазването, отколкото при сегашната инициатива EDCTP2, обхватът на партньорството следва да бъде разширен, за да включи отговора на заплахите от нововъзникващи инфекциозни болести, нарастващите проблеми с антимикробната резистентност и незаразните съпътстващи заболявания.

Изменение 48

Предложение за регламент

Съображение 62

Текст, предложен от Комисията Изменение (62) Борбата с инфекциозните болести, които засягат Субсахарска Африка, чрез модерни технологични инструменти изисква участието на голям набор от участници и дългосрочни ангажименти. Съвместното предприятие „Глобално здравеопазване EDCTP3“ следва да посредничи за продуктивната и устойчива работа в мрежа и сътрудничество „Север—Юг“ и „Юг—Юг“, на изграждането на връзки с множество организации от частния и публичния сектор с оглед укрепване на проектното и институционалното сътрудничество. Програмата следва също така да спомогне за установяването на нови сътрудничества „Север—Юг“ и „Юг—Юг“ за провеждане на проучвания с участието на различни държави и на различни места в Субсахарска Африка. Освен това форумът на EDCTP, който е редовна международна конференция, следва да предостави платформа за учени и съответни мрежи от Европа, Африка и други места за споделяне на констатации и идеи, както и за установяване на връзки за сътрудничество. (62) Борбата с инфекциозните болести, които засягат Субсахарска Африка, чрез модерни технологични инструменти изисква участието на голям набор от участници и дългосрочни ангажименти. Съвместното предприятие „Глобално здравеопазване EDCTP3“ следва да посредничи за продуктивната и устойчива работа в мрежа и сътрудничество „Север—Юг“ и „Юг—Юг“, на изграждането на връзки с множество организации от частния , нестопанския и публичния сектор с оглед укрепване на проектното и институционалното сътрудничество . Съвместното предприятие „Глобално здравеопазване EDCTP3“ следва да установи тесни връзки и полезни взаимодействия с инициативите, изпълнявани досега от Европейския фонд за развитие, и следва да подобри координацията в различните области на дейност, като си сътрудничи в изграждането на капацитет и споделянето на съоръжения и инфраструктури с действията, подкрепяни от Инструмента за съседство, сътрудничество за развитие и международно сътрудничество в Африка. Програмата следва също така да спомогне за установяването на нови сътрудничества „Север—Юг“ и „Юг—Юг“ за провеждане на проучвания с участието на различни държави и на различни места в Субсахарска Африка. Освен това форумът на EDCTP, който е редовна международна конференция, следва да предостави платформа за учени и съответни мрежи от Европа, Африка и други места за споделяне на констатации и идеи, както и за установяване на връзки за сътрудничество.

Изменение 49

Предложение за регламент

Съображение 64

Текст, предложен от Комисията Изменение (64) От първостепенно значение е научноизследователските дейности, финансирани от съвместното предприятие „Глобално здравеопазване EDCTP3“ или по друг начин обхваната от неговата работна програма, да са в пълно съответствие с Хартата на основните права на Европейския съюз , Европейската конвенция за защита на правата на човека и допълнителните протоколи към нея, етичните принципи, включени в Декларацията от Хелзинки на Световната медицинска асоциация от 2008 г., стандартите за добра клинична практика, приети от Международната конференция по хармонизация на техническите изисквания при регистриране на лекарствени продукти за хуманна употреба, приложимото законодателство на Съюза и местните етични изисквания на държавите, в които ще се провеждат научноизследователските дейности. Освен това съвместното предприятие „Глобално здравеопазване EDCTP3“ следва да изисква иновациите и интервенциите, разработени въз основа на резултатите от подкрепяните от програмата непреки действия, да са финансово приемливи и достъпни за уязвимите групи от населението. (64) От първостепенно значение е научноизследователските дейности, финансирани от съвместното предприятие „Глобално здравеопазване EDCTP3“ или по друг начин обхваната от неговата работна програма, да са в пълно съответствие с Хартата, Европейската конвенция за защит